Lebuhraya Maju

Lebuhraya Maju (MEX) (sebelum ini dikenali sebagai Lebuhraya Kuala Lumpur-Putrajaya (KLPE) dan Lebuhraya Khusus KL-KLIA)  merupakan sebuah lebuh raya di Kuala Lumpur dan Selangor, Malaysia.  Lebuh raya sepanjang 26 km (16 batu) ini menghubungkan pusat bandar raya Kuala Lumpur dengan Putrajaya, dan seterusnya pada masa akan datang ia bakal dipanjangkan sehingga ke Lapangan Terbang Antarabangsa Kuala Lumpur (KLIA) di Sepang, Selangor.

Sejarah 
Projek ini dicadangkan pada tahun 1995, tetapi telah digantung pada tahun 1997 berikutan Krisis Kewangan Asia 1997. Projek ini dihidupkan semula pada tahun 2004 dan siap pada Disember 2007.  Laluan utama lebuh raya kini dibuka pada lalu lintas bermula 13 Disember 2007. Pada Mei 2008, Kosortium Lapangan Terjaya Sdn Bhd (KLT) bertukar nama kepada Maju Expressway Sdn Bhd sementara Lebuhraya Kuala Lumpur-Putrajaya diubah namanya kepada Lebuhraya Maju.

Ciri-ciri  
Bahagian lurus yang panjang di bahagian Bukit Jalil dan Putrajaya.
Had laju berubah-ubah antara 60 hingga 90 km/j.
Dua kawasan rehat dan rawat (R&R) di Seri Kembangan.

Pautan luar
Maju Holdings Berhad
Maju Expressway Sdn Bhd

Lebuh raya di Malaysia
Pengangkutan di Selangor
Pengangkutan di Kuala Lumpur
Koridor Raya Multimedia